钦定古今图书集成/明伦汇编/官常典/第276卷 > 张鼐
## 钦定古今图书集成/明伦汇编/官常典/第276卷 > 张鼐

按《明外史张悦传》：“张蓥从曾孙鼐，字世调，万历中，举
进士，擢庶吉士，授检讨，迁司业。天启时，屡迁少詹事。
上保身、养性、勤学、敬天、法祖、亲贤、纳谏、信令、恤民、存
体十事，语斥近习。魏忠贤恶之，及擢南京礼部右侍
郎，上疏引疾，忠贤责以诈疾要名，削其籍。鼐砥砺名
节，文章，通达国体。崇祯初，起故官，协理詹事府，旋改”
吏部右侍郎，未上，卒。